PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 27.09.2000

Nr. 441


R A P O R T

asupra proiectului de Lege privind aprobarea 

Ordonanţei de urgenţă a Guvernului nr.90/1999 

pentru modificarea art.4 din Legea nr.236/1998 pentru ratificarea Convenţiei europene de asistenţă 

judiciară  în materie penală, adoptată la Strasbourg 

la 20 aprilie 1959, şi a Protocolului adiţional la 

Convenţia europeană de asistenţă judiciară 

în materie penală, adoptat la Strasbourg la 

17 martie 1978.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată în procedură de urgenţă spre dezbatere în fond cu proiectul de Lege privind aprobarea Ordonanţei de urgenţă a Guvernului nr.90/1999 pentru modificarea art.4 din Legea nr.236/1998 pentru ratificarea Convenţiei europene de asistenţă judiciară în materie penală, adoptată la Strasbourg la 20 aprilie 1959, şi a Protocolului adiţional la Convenţia europeană de asistenţă judiciară în materie penală, adoptat la Strasbourg la 17 martie 1978. 



Proiectul de lege a fost adoptat de Senat în şedinţa din 7 septembrie 2000. 



Comisia pentru politică externă, sesizată în avizare, a examinat proiectul de lege în şedinţa din 13 septembrie 2000 şi l-a avizat favorabil conform avizului nr.XVIII/13/368/2000.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus, în şedinţa din 26 septembrie 2000.



În urma dezbaterilor, membrii comisiei, constatând că ordonanţa trimisă spre aprobare vizează modificarea art.4 din Legea nr.236/1998, în sensul precizării exprese a organelor cărora le revine obligaţia suportării cheltuielilor ocazionate de îndeplinirea cererilor de asistenţă judiciară în materie penală, au hotărât cu majoritate de voturi, să supună plenului Camerei Deputaţilor spre  dezbatere şi adoptare, proiectul de lege în forma aprobată  de Senat.



În raport de obiectul şi conţinutul său proiectul de lege face parte din categoria legilor ordinare.

                   P R E S E D I N T E,                          SECRETAR,

                 Emil Teodor Popescu                    Nicolae Grădinaru

red. consilier

        Panoviciu Georgeta

